एयरपोर्ट पर हुए स्पॉट, बोले- हर भारतीय को धन्यवाद करना चाहता हूं
South Superstar Jr NTR Spotted At Hyderabad Airport. 13 मार्च को लॉस एन्जिल्स में हुए ऑस्कर में धाक जमाने के बाद साउथ सुपरस्टार जूनियर NTR भारत लौट आए हैं। वो बुधवार सुबह करीब 3 बजे हैदराबाद के राजीव गांधी इंटरनेशनल एयरपोर्ट पर पहुंचे
13 मार्च को लॉस एन्जिल्स में हुए ऑस्कर में धाक जमाने के बाद साउथ सुपरस्टार जूनियर NTR भारत लौट आए हैं। वो बुधवार सुबह करीब 3 बजे हैदराबाद के राजीव गांधी इंटरनेशनल एयरपोर्ट पर पहुंचे, जहां उनके स्वागत के लिए लोगों की भीड़ दिखी। इस दौरान उन्होंने मीडिया से बातचीत भी की।
वीडियो में जूनियर NTR मीडिया से घिरे नजर आ रहे हैं, वहीं एयरपोर्ट के बाहर फैंस की भारी भीड़ दिखाई दे रही है। लोग RRR, जूनियर NTR और रामचरण के पोस्टर लेकर सुपरस्टार का वेलकम कर रहे हैं।
फैंस ने पटाखे जलाकर मनाई खुशी
सोशल मीडिया पर कई ऐसे वीडियोज और फोटोज सामने आ रहे हैं, जिनमें फैंस अलग-अलग अंदाज में RRR की जीत का जश्न मनाते दिखाई दे रहे हैं। कहीं पटाखे जलाकर आतिशबाजी की जा रही है, तो कई जमकर डांस किया जा रहा है।
ऑडियंस और फिल्म इंडस्ट्री के प्यार से ही ये मुमकिन हो पाया- जूनियर NTR
एयरपोर्ट पर उन्होंने मीडिया से कहा- एमएम कीरवानी और चंद्रबोस को ऑस्कर रिसीव करते हुए देखना सबसे अच्छा पल था। मुझे RRR पर बहुत गर्व महसूस हो रहा है।
जूनियर NTR ने नाटू-नाटू की जीत पर खुशी जाहिर करते हुए कहा- मैं RRR को प्रोत्साहित करने के लिए हर भारतीय का धन्यवाद करना चाहता हूं। यह ऑस्कर जो हमने जीता है, वो दर्शकों और फिल्म इंडस्ट्री के प्यार से ही मुमकिन हो पाया है।
सोशल मीडिया पर जूनियर NTR को सबसे ज्यादा बार किया गया मेंशन 
नेट बेस क्विड कंपनी ने हाल ही में एक दिलचस्प खुलासा किया है कि ऑस्कर सेरेमनी के दौरान मीडिया चैनल और सोशल मीडिया पर जूनियर NTR को सबसे ज्यादा बार मेंशन किया गया है। वहीं लिस्ट में दूसरे नंबर पर राम चरण रहे हैं। तीसरे पायदान पर बेस्ट सपोर्टिंग एक्टर का अवॉर्ड पाने वाले के हुई क्वान और चौथे नंबर पर बेस्ट एक्टर का अवॉर्ड पाने वाले ब्रेंडन फ्रेजर रहे।
नाटू-नाटू ने हॉलीवुड गानों को पीछे छोड़ा
नाटू-नाटू का क्रेज महज देश में ही नहीं, बल्कि विदेशी फैंस के सिर चढ़कर बोल रहा है। कई इंटरनेशनल गानों को पीछ छोड़ते हुए यह खिताब अपने नाम किया है। इनमें अप्लॉज, होल्ड माय हैंड, लिफ्ट मी अप और दिस इज अ लाइफ जैसे चार्ट बस्टर गाने शामिल थे। ऑस्कर से पहले गाने ने गोल्डन ग्लोब अवॉर्ड और बेस्ट क्रिटिक्स च्वाइस अवॉर्ड अपने नाम किया है।
नाटू-नाटू पर कोरियन एंबेसी का डांस VIDEO:ऐंबैसी स्टाफर बोले- कोरिया के लोग भारतीय फिल्मों को बहुत पसंद करते हैं.. ऑस्कर जीतने पर बधाई भी दी
नाटू-नाटू के ऑस्कर जीतते ही पूरी दुनिया इस गाने की फैन हो गई है। 13 मार्च को भारत में कोरियन ऐंबैसी स्टाफ ने इस गाने पर जमकर डांस किया। न्यूज एजेंसी ANI ने ऐंबैसी स्टाफ का डांस करते हुए वीडियो सोशल मीडिया पर शेयर किया है। इससे पहले भी कोरियन ऐंबैसी स्टाफ का नाटू-नाटू पर डांस करते हुए वीडियो वायरल हुआ था। उस डांस की PM मोदी ने भी तारीफ की थी।​​​​​​ पूरी खबर पढ़े 
धार्मिक विचारों वाले इंसान हैं एम.एम कीरवानी:शेषनाग की आकृति वाले सिंहासन पर बैठकर म्यूजिक बनाते हैं..दो घंटे में 15-16 धुन बना देते हैं
ऑस्कर विजेता संगीतकार एमएम कीरवानी के साथ अजय देवगन और नीरज पांडे ने अपनी अगली फिल्म के लिए कोलैबोरेट किया है। अजय देवगन ने कहा, ‘कीरवानी जी के संगीत की जितनी तारीफ की जाए, कम है।' पूरी खबर पढ़ें-